2013.gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2010.gada 26.oktobra noteikumos Nr.997 „****Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai”**

Izdoti saskaņā ar

Ministru kabineta iekārtas likuma

31.panta pirmās daļas 3.punktu

Izdarīt Ministru kabineta 2010.gada 26.oktobra noteikumos Nr.997 „Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai” (Latvijas Vēstnesis, 2010, 177.nr.) šādus grozījumus:

1. Precizēt 3.punktu šādā redakcijā:

„3. Šo noteikumu izpratnē garantijas var saņemt:

3.1. saimnieciskās darbības veicēji, kas ir komersanti, lauksaimniecības pakalpojumu kooperatīvās sabiedrības komercdarbību un lauksaimniecības pakalpojumu kooperatīvo sabiedrību darbību regulējošo normatīvo aktu izpratnē;

3.2. daudzdzīvokļu dzīvojamās mājas dzīvokļu īpašnieku kopības pilnvarotās personas, kas nodrošina projekta īstenošanu darbības programmas „Infrastruktūra un pakalpojumi” papildinājuma 3.4.4.1. aktivitātes „Daudzdzīvokļu māju siltumnoturības uzlabošanas pasākumi” ietvaros. Pilnvarotā persona ir ieguvusi juridiskas personas statusu un projekta ietvaros neveic saimniecisko darbību. Šajā punktā minētajiem garantijas saņēmējiem tiek piemēroti šo noteikumu 5., 7., 8., 9., 10., 10.1, 13.1 un 23.1 punktos minētie nosacījumi.”;

1. Papildināt ar 3.1 punktu šādā redakcijā:

„3.1 Šo noteikumu izpratnē jaundibināts saimnieciskās darbības veicējs ir mikrouzņēmumu, mazo un vidējo uzņēmumu (MVU) kategorijā ietilpstošs uzņēmums, (kā tie definēti Komisijas 2008.gada 6.augusta regulas (EK) Nr. 800/2008, kas atzīst noteiktas atbalsta kategorijas par saderīgām ar kopējo tirgu, piemērojot līgumu 87. un 88. pantu (vispārējā grupu atbrīvojuma regula) I pielikumā), kas komercreģistrā reģistrēts ne agrāk kā trīs gadus pirms garantijas pieteikuma iesniegšanas dienas.”;

1. Precizēt 6.9.apakšpunktu šādā redakcijā:

„6.9. operācijas ar nekustamo īpašumu, izņemot gadījumus, ja garantija tiek piešķirta darbības programmas „Infrastruktūra un pakalpojumi” papildinājuma 3.4.4.1. aktivitātes „Daudzdzīvokļu māju siltumnoturības uzlabošanas pasākumi” projekta īstenošanai vai nekustamā industriālā īpašuma attīstīšanai;”;

1. Papildināt ar 6.16.apakšpunktu šādā redakcijā:

„6.16. darbības, kas saistītas ar elektroenerģijas ražošanu un siltumapgādi.”;

1. Izteikt 7.punktu šādā redakcijā:

„7. Atbalstu nepiešķir saimnieciskās darbības veicējiem, kam:

7.1. ar tiesas spriedumu ir pasludināts maksātnespējas process vai ar tiesas spriedumu tiek īstenots tiesiskās aizsardzības process, vai ar tiesas lēmumu tiek īstenots ārpustiesas tiesiskās aizsardzības process, uzsākta bankrota procedūra, piemērota sanācija vai mierizlīgums, vai saimnieciskā darbība ir izbeigta;

7.2. uz garantiju pieteikuma iesniegšanas dienu zaudējumi pārsniedz pusi no pamatkapitāla un pēdējo 12 mēnešu laikā – ceturtdaļu no pamatkapitāla, un konstatējamas šo noteikumu 7.4.apakšpunktā minētās pazīmes;

7.3. saskaņā ar pēdējo divu noslēgto finanšu gadu pārskatiem un pēdējo pieejamo operatīvo pārskatu uz garantiju pieteikuma iesniegšanas dienu ir novērojamas grūtībās nonākuša komersanta pazīmes – zaudējumu pieaugums, apgrozījuma samazināšanās, naudas plūsmas samazināšanās, parādu pieaugums, procentu maksājumu celšanās, gatavās produkcijas krājumu pieaugums, zems likviditātes koeficients, krītoša vai nulles aktīvu vērtība, un konstatējamas šo noteikumu 7.4.apakšpunktā minētās pazīmes;

7.4. nav iespēju nosegt zaudējumus no saviem līdzekļiem vai ar līdzekļiem, ko tas spēj iegūt no saviem biedriem, akcionāriem, dalībniekiem vai kreditoriem, un tas nespēj apturēt zaudējumus, kuri bez valsts iestāžu ārējās iejaukšanās īstermiņā vai vidējā termiņā izraisīs saimnieciskās darbības veicēja nespēju turpināt darbību;

7.5. ir Valsts ieņēmumu dienesta administrēti nodokļu parādi. Šis ierobežojums neattiecas uz gadījumiem, kad saimnieciskās darbības veicējs ir vienojies ar Valsts ieņēmumu dienestu par nodokļu parāda atmaksas grafiku un pilda šīs vienošanās nosacījumus.”;

1. Izteikt 9.punktu šādā redakcijā:

„9. Atbalstu piešķir tikai par jauniem finanšu pakalpojumiem, izņemot, ja tiek pagarināts šo noteikumu 8.2., 8.4. un 8.5.apakšpunktā minēto vai jau Latvijas Garantiju aģentūras garantēto finanšu pakalpojumu līguma darbības termiņš.”;

1. Papildināt ar 10.1 punktu šādā redakcijā:

„10.1 Šo noteikumu 3.2.punktā minētajiem garantijas saņēmējiem netiek piešķirts valsts atbalsts.”;

1. Papildināt noteikumus ar 11.1 punktu šādā redakcijā:

„11.1 Gada prēmijas likmi (pielikums) par šo noteikumu 8.5.punktā minēto finanšu pakalpojumu samazina par 25%.”;

1. Izteikt 13.punktu šādā redakcijā:

„13. Jaundibinātam saimnieciskās darbības veicējam gada prēmijas likme ir 0.75%, ja nodrošinājuma līmenis ir zems vai parasts, vai 0.55%, ja nodrošinājuma līmenis ir augsts, bet ne mazāka par prēmijas likmi, ko piemēro mātes sabiedrībai.”;

1. Papildināt ar 13.1 punktu šādā redakcijā:

„13.1 Šo noteikumu 3.2.punktā minētajiem garantijas saņēmējiem darbības programmas „Infrastruktūra un pakalpojumi” papildinājuma 3.4.4.1.aktivitātes „Daudzdzīvokļu māju siltumnoturības uzlabošanas pasākumi” projekta ietvaros nosaka gada prēmijas likmi 0.65 % apmērā.”;

1. Izteikt 16.punktu šādā redakcijā:

„16. Nosakot šo noteikumu 15.punktā minēto pieļaujamo atbalsta apmēru, ņem vērā citu saimnieciskās darbības veicējam iepriekš piešķirto atbalstu saskaņā ar Komisijas regulu Nr.1998/2006.”;

1. Izteikt 17.punktu šādā redakcijā:

„17. Pirms atbalsta piešķiršanas saimnieciskās darbības veicējs iesniedz Latvijas Garantiju aģentūrā deklarāciju saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem par jebkādu atbilstoši Komisijas regulai Nr.1998/2006 saņemto atbalstu, norādot informāciju par kārtējo gadu un diviem iepriekšējiem kalendāra gadiem.”;

1. Svītrot 19.punktu.
2. Izteikt 20.punktu šādā redakcijā:

„20. Šo noteikumu ietvaros saņemto atbalstu par tām pašām attiecināmajām izmaksām nedrīkst apvienot ar atbalstu, kas piešķirts saskaņā ar Komisijas Regulu Nr. [1998/2006](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML).”;

1. Izteikt 21.punktu šādā redakcijā:

„21. Šo noteikumu ietvaros saņemto atbalstu drīkst apvienot ar citas atbalsta programmas vai individuālā atbalsta projekta ietvaros saņemto atbalstu par vienām un tām pašām attiecināmajām izmaksām, ja šādas kumulācijas rezultātā atbalsta intensitāte nepārsniedz Komisijas Regulā Nr. [800/2008](http://eur-lex.europa.eu/LexUriServ/LexUriServ.do?uri=OJ:L:2008:214:0003:01:LV:HTML) vai Eiropas Komisijas apstiprinātajā atbalsta programmā, vai individuālajā atbalsta projektā noteikto maksimāli pieļaujamo atbalsta intensitāti.”;

1. Papildināt ar 21.1 punktu šādā redakcijā:

„21.1 Ja šo noteikumu ietvaros saņemto atbalstu paredzēts apvienot ar Reģionālo atbalstu ieguldījumiem, ko sniedz saskaņā ar Komisijas Regulu Nr.800/2008 vai Eiropas Komisijas apstiprinātu atbalsta programmu vai individuālo atbalsta projektu, atbalsta saņēmējam projekta īstenošanā jāiegulda vismaz 25 % no projekta kopējām attiecināmajām izmaksām, izmantojot savus resursus vai ārējo finansējumu, kas nav saistīts ar jebkādu komercdarbības atbalstu, tai skaitā *de minimis* atbalstu.”;

1. Papildināt ar 23.1 punktu šādā redakcijā:

„23.1 Šo noteikumu ietvaros Eiropas Savienības struktūrfondu finansējumu nevar piešķirt, ja atbalsta saņēmējs ir saņēmis vai paredz saņemt finansējumu par vienām un tām pašām attiecināmajām izmaksām citu aktivitāšu ietvaros no valsts, pašvaldības vai Eiropas Savienības līdzekļiem atbilstoši šo noteikumu 21. un 22.punktā noteiktajam.”;

1. Izteikt 25.punktu šādā redakcijā:

„25. Atbalsta uzskaiti veic saskaņā ar normatīvajiem aktiem par aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem.”;

1. Izteikt noteikumu pielikumu šādā redakcijā:

„Pielikums

Ministru kabineta

2010.gada 26.oktobra noteikumiem Nr.997

**Gada prēmijas likmes**

|  |  |  |  |  |  |  |
| --- | --- | --- | --- | --- | --- | --- |
| Kredītu kvalitāte | Reitingu aģentūras "*Standard and Poor's*" reitings | Reitingu aģentūras "*Fitch*" reitings | Reitingu aģentūras "*Moody’s*" reitings | Gada prēmijas likme (gada drošās zonas prēmijas likme) | | |
| nodrošinājuma līmenis\* | | |
| augsts | parasts | zems |
| Visaugstākā kvalitāte | AAA | AAA | Aaa | 0,2 % (0,4 %) | 0,2 % (0,4 %) | 0,2 % (0,4 %) |
| Ļoti augsta maksātspēja | AA +  AA  AA – | AA +  AA  AA – | Aa 1  Aa 2  Aa 3 | 0,2 % (0,4 %) | 0,2 % (0,4 %) | 0,2 % (0,4 %) |
| Augsta maksātspēja | A +  A  A – | A +  A  A – | A 1  A 2  A 3 | 0,2 % (0,55 %) | 0,25 % (0,55 %) | 0,25 % (0,55 %) |
| Pietiekama maksātspēja | BBB +  BBB  BBB – | BBB +  BBB  BBB – | Baa 1  Baa 2  Baa 3 | 0,25 % (0,8 %) | 0,3 % (0,8 %) | 0,3 % (0,8 %) |
| Maksātspēja jutīgi reaģē uz nelabvēlīgiem apstākļiem | BB +  BB | BB +  BB | Ba 1  Ba 2 | 0,3 % (2 %) | 0.55 %  (2 %) | 0.55 %  (2 %) |
| BB –  B + | BB –  B + | Ba 3  B 1 | 0.55 % (3,8 %) | 0.75 % (3,8 %) | 0.75 % (3,8 %) |
| Maksātspēju varētu mazināt nelabvēlīgi apstākļi |
| B  B – | B  B – | B 2  B 3 | 0.55 % (6,3 %) | 0.75 % (6,3 %) | 1.25 % (6,3 %) |
| Maksātspēja ir atkarīga no labvēlīgu apstākļu noturīguma | CCC +  CCC  CCC –  CC | CCC +  CCC  CCC –  CC  C | Caa 1  Caa 2  Caa 3 | – | – | – |
| Netiek pildītas vai gandrīz netiek pildītas saistības | SD  D | DDD  DD  D | Ca  C | – | – | – |

Piezīme.

\* Augsts nodrošinājuma līmenis – zaudējumi saistību neizpildes gadījumā ir 30 % vai mazāki. Parasts nodrošinājuma līmenis – zaudējumi saistību neizpildes gadījumā ir no 31 % līdz 59 %. Zems nodrošinājuma līmenis – zaudējumi saistību neizpildes gadījumā ir lielāki par 60 %. Jaundibinātiem saimnieciskās darbības veicējiem gada drošās zonas prēmijas likme ir 3,8 %, bet ne mazāka par drošās zonas prēmijas likmi, ko piemēro mātes sabiedrībai.”.

Ministru prezidents V.Dombrovskis

Ekonomikas ministrs D.Pavļuts

Iesniedzējs:

Ekonomikas ministrs D.Pavļuts

Vīza: Valsts sekretārs J.Pūce

24.05.2013 12:41

1303

Agita Nicmane

67013203, Agita.Nicmane@em.gov.lv